རྟེའུ་ཕྲུག་སྐེད་པ་ཆག་པ།
གནའ་སྔ་མོ་ཡུལ་ཁམས་བསྐོར་ནས་འཚོ་བ་སྐྱེལ་མཁན་སྤྲང་པོ་ཕ་གཅིག་
དང་། བུ་གཅིག་ཡོད་པ་དེས་ལ་ཀླུང་མང་པོ་བརྒལ་ནས་ལྟོ་སློང་བཞིན་ཕྱིན་པས་
མཐར་སྙེ་མོའི་ཡུལ་ལྷ་ལའི་རྩེ་མོར་སླེབས་ཤིང་གཞོང་པ་ལྟ་བུའི་སྙེ་མོའི་གྲོང་ཚོ་
མང༌པོ༌གསལ༌བར༌མཐོང༌ནས་རབ་ཏུ་དགའ་ནས་ཕ་དེས་མཛུབ་མོ་འཛུགས་
བཞིན་བུ་ལ། ལྟོས་དང་། གྲོང་ཚོ་ཕ་གིར་རྩམ་པ་བསླངས། ཡ་གིར་ཇ་བསླངས།
མ་གིར་དངུལ་བསླངས་ནས་རྟ་རྒོད་མ་ཞིག་ཉོ་ཐུབ་པ་བྱེད་ཀྱི་ཡིན། རྟ་ཉོས་རྗེས་
ང་སློང་རྒྱག་པར་འགྲོ་སྐབས་སྟབས་བདེ་པོ་ཡོང་གི་རེད་ཅེས༌བཤད༌པས་སྤྲང་
ཕྲུག་དགའ་དྲག་སྟེ་རྟ་དེར་རྟེའུ་ཕྲུག་སྐྱེས་ཡས་ཀྱི་ཆེད་དུ་ཡིན་ཞེས་བཤད་པས་
སྤྲང་ཕྲུག་ཁོ་སྔར་བས་སྤྲོ་བ་འཕེལ་ཏེ་ཨ་ཕར་བྱས་ན་རྟེའུ་ཕྲུག་དེར་ང་བཞོན་གྱི་
ཡིན་ཟེར་བས་སྤྲང་པོ་ཨ་ཕ་ཁོང་ཁྲོ་ལངས་ཏེ་ལྐུགས་པ། རྟེའུ་ཕྲུག་ལ་བཞོན་ན་
སྐེད་པ་ཆག་གི་མ་རེད་དམ་ཟེར་བཞིན་འགྲམ་ལྕག་གཅིག་བཏང་ངོ༌། །
སྒྲུང་མཁན། སྙེ་མོ་རྫོང་གསུམ་ཤང་གི་དམངས་དགེ་ཉི་མ་ཚེ་རིང་།
sgye
བསྡུ་མཁན། སྙེ་མོ་རྫོང་རྩོམ་རིག་པུའུ་ཡི་ཚེ་རིང་རྡོ་རྗེ། ནོར་བུ་བཀྲ་ཤིས།
བསྡུ་དུས། 1991. 2. 6
-481-

1
ལྷ་སའི་དམངས་ཁྲོད་སྒྲུང་གཏམ།